Quiz: Seksuell trakassering - når kan kollegaen din miste jobben?
Spørsmål: Et salgsfirma har julebord og Eirik, som er i 40-årene, er teamleder. Han spanderer mye drikke på Pia og Anette, som er like under 20 år gamle. De er nylig ansatt i firmaet, men ikke direkte underordnet Eirik. Pia blir overstadig beruset, utvises fra hotellet, men kommer senere tilbake. Eirik hjelper henne på beina igjen. Senere oppdager betjeningen at Eirik har seksuell omgang med Pia på hotellet. Senere prøver han å kysse Anette og beføle henne under skjørtet, men blir avvist. Begge jentene reagerte sterkt på det som skjedde, og var redde for å møte Eirik på jobb etter dette. Eirik sier han ikke husker noe av det som skjedde. Han benekter ikke jentenes forklaringer. Uansett mener han at handlingene ikke er så graverende at det gir grunnlag for oppsigelse. Han mener det dreier seg om handlinger mellom voksne mennesker i en sosial sammenheng. Eirik blir oppsagt. Begrunnelsen for oppsigelsen er «utilbørlig opptreden som ikke er forenlig med lederstilling», og gjaldt uverdig adferd av seksuell karakter på bedriftens julebord. Eirik mener oppsigelsen er ugyldig og krever erstatning. Hvordan ender saken?
Alternativer:
Eirik får erstatning
Oppsigelsen er gyldig
Riktig svar: B